**Likumprojekta „****Grozījumi Lauksaimniecības un lauku attīstības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Lauksaimniecības un lauku attīstības likumā” (turpmāk – likumprojekts) sagatavots, lai:1) nodrošinātu atbilstību Eiropas Savienības tieši piemērojamajiem normatīvajiem aktiem bioloģiskās lauksaimniecības un lauksaimniecības tirgu kopīgās organizācijas jomā;2) izveidotu vienotu informācijas sistēmu par lauksaimniecībā izmantojamo zemi, nosakot Valsts augu aizsardzības dienestu par atbildīgo iestādi un dodot pilnvarojumu Ministru kabinetam izdot noteikumus sistēmas ieviešanai;3) stiprinātu sadarbību ar lauksaimniecības jomas nevalstiskajām organizācijām.Likums stāsies spēkā 14 dienas pēc izsludināšanas. Savukārt normas, kas saistītas ar Ministru kabineta noteikumu pieņemšanu, stāsies spēkā saskaņā ar likuma pārejas noteikumos noteikto. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2018. gada 30. maija Regula (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (turpmāk – Regula 2018/848).2. Padomes 2007. gada 22. oktobra Regula Nr. 1234/2007 ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (turpmāk – Regula Nr. 1234/2007).3. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajā Lauksaimniecības un lauku attīstības likumā (turpmāk – likums) nepieciešams izdarīt grozījumus, lai nodrošinātu likuma normu atbilstību tieši piemērojamajiem Eiropas Savienības normatīvajiem aktiem. 1. Likuma 1 panta 2. punktā dotā lauku attīstības definīcija ir jāpaplašina, lai tā atbilstu pašreizējā plānošanas perioda Lauku attīstības programmā 2014.–2020. gadam ietverto pasākumu kopumam un pasākumiem, kas tiks īstenoti Kopējās lauksaimniecības politikas stratēģiskā plānā 2021.–2027. gadam. 2. Nepieciešams grozīt likuma 5. panta astoto daļu, jo kopš 2014. gada, kad tika reformēta Kopējā zivsaimniecības politika, Eiropas Savienības atbalsts, kas līdz tam dalībvalstīm zivsaimniecības jomā tika piešķirts no Eiropas Zivsaimniecības fonda, daudzgadu finanšu ietvaros 2014.–2020. gadam tiek piešķirts arī no Eiropas Jūrlietu un zivsaimniecības fonda (turpmāk – EJZF). Arī pēc 2021. gada Eiropas Savienības atbalsts zivsaimniecības jomā tiks piešķirts no EJZF. Ievērojot Latvijai pieejamo atbalstu no minētā fonda, kā arī nacionālajos normatīvajos aktos noteikto tā administrēšanā iesaistīto iestāžu kompetenci un pienākumus, ir nepieciešams grozīt 8. pantu un papildināt to ar attiecīgo Eiropas Savienības fondu.3. Tā kā Regulas Nr. 1234/2007 204. panta 4.punkts paredzēja piena kvotu sistēmas noteikšanu Eiropas Savienības dalībvalstīs līdz 2015. gada 31. martam, bet no 2015. gada 1.aprīļa piena kvotu sistēma ir atcelta un nacionālajos normatīvajos aktos joprojām ir saglabājies regulējums piena kvotu sistēmas piemērošanai, tad no likuma jāizslēdz 7.panta otrā daļa, kas paredz piena kvotu sistēmas piemērošanu Latvijā.4. Pašlaik Latvijā nav izveidota vienota informācijas sistēma par lauksaimniecībā izmantojamo zemi (turpmāk – LIZ), kas varētu nodrošināt ieinteresētās puses – valsts pārvaldes iestādes, lauksaimniekus, zinātniekus, starptautiskas organizācijas – ar kvalitatīvu un visaptverošu informāciju par augsnes auglības rādītājiem un to izmaiņām, augšņu raksturojumu, kā arī datiem, kas nepieciešami LIZ siltumnīcefekta gāzu (turpmāk – SEG)emisiju aprēķinam un to prognozei.Informācija par Latvijas lauksaimniecībā izmantojamo zemi un augsni ir nepieciešama, jo:1) ilgtspējīgas zemes resursu pārvaldības veicināšana ir noteikta kā prioritāte arī Latvijas ilgtspējīgas attīstības stratēģijā līdz 2030. gadam „Daba kā nākotnes kapitāls”, kuras mērķis ir Latvijai sasniegt Eiropas Savienības līdera pozīcijas dabas kapitāla saglabāšanā, palielināšanā un ilgtspējīgā izmantošanā;2) Vides politikas pamatnostādnēs 2014.–2020. gadam noteikts, ka Latvijā ir nepieciešams nodrošināt augsnes ilgtspējīgu izmantošanu un aizsardzību (3.1.1. politikas mērķis);3) kā Apvienoto Nāciju Organizācijas Vispārējās konvencijas par klimata pārmaiņām, Kioto protokola un Parīzes nolīguma pusei Latvijai ir jāziņo par SEG emisijām, tāpēc, lai aprēķinātu SEG emisijas, lauksaimniecībā ir nepieciešama atjaunota augšņu informācija, lai plānotu, ieviestu un kontrolētu klimata mērķu sasniegšanu;4) ievērojot Ministru kabineta 2013. gada 28. decembra rīkojuma Nr.686 “Par Latvijas ģeotelpiskās informācijas attīstības koncepciju” 9.16.apakšpunktu, Zemkopības ministrija ir atbildīga par augšņu datu kopas izveidi.Ja tiks izveidota vienota informācijas sistēma par lauksaimniecībā izmantojamo zemi, valsts pārvaldes iestādes, lauksaimnieki, nevalstiskais sektors, izglītības un zinātnes institūcijas varēs izmantot atjaunotu informāciju par augsni, lai izstrādātu ilgtspējīgus augsnes apsaimniekošanas risinājumus (piem., efektīvāka mēslošanas līdzekļu izmantošana), iegūtu datus precīzākiem SEG emisiju aprēķiniem un izvirzītu prioritātes sekmīgai lauksaimniecībā izmantojamās zemes izmantošanas plānošanai.Patlaban Valsts augu aizsardzības dienests (turpmāk – VAAD) saskaņā ar Ministru kabineta 2004. gada 5. oktobra noteikumiem Nr.833 ,,Kārtība, kādā iegūstama un apkopojama informācija par lauksaimniecībā izmantojamās zemes auglības līmeni un tā pārmaiņām” veic augšņu agroķīmisko izpēti, apkopo iegūtos datus un uztur Kultūraugu uzraudzības valsts informācijas sistēmas (turpmāk – KUVIS) Augšņu agroķīmiskās izpētes datubāzi, nodrošinot kvalitatīvu informāciju par LIZ auglības līmeni un tā pārmaiņām. Papildus VAAD reprezentatīvās saimniecību izlases kopas vajadzībām ņem paraugus un nosaka oglekļa saturu lauksaimniecībā izmantojamā zemē dažādu tipu un granulometriskā sastāva augsnēs. Gan veicot augšņu agroķīmisko izpēti, gan ņemot paraugus oglekļa satura noteikšanai, VAAD jau pašlaik izmanto Eiropas Ekonomikas zonas finanšu instrumenta 2009.–2014. gada perioda programmas “Nacionālā klimata politika” projekta “Nacionālās sistēmas pilnveidošana siltumnīcefekta gāzu inventarizācijai un ziņošanai par politikām, pasākumiem un prognozēm”pētījumalaikā digitalizētās Latvijas vēsturiskās augšņu kartes. Turklāt saskaņā ar Ministru kabineta 2020. gada 18. februāra noteikumiem Nr.93 “Norvēģijas finanšu instrumenta 2014.–2021. gada perioda programmas "Klimata pārmaiņu mazināšana, pielāgošanās tām un vide" īstenošanas noteikumi” (turpmāk – NFI 2014.–2021.gadam) VAAD būs viens no Zemkopības ministrijas sadarbības partneriem iepriekš noteiktā projektā "Ilgtspējīgas augsnes resursu pārvaldības uzlabošana lauksaimniecībā". Tādējādi VAAD jau patlaban ir iestrādes vienotas LIZ informācijas sistēmas – Lauksaimniecībā izmantojamās zemes pārvaldības sistēmas – izveidē, bet nav juridiska pamata visas minētās informācijas (izņemot augšņu agroķīmisko izpēti) uzglabāšanai, pilnveidošanai un izplatīšanai.Saskaņā ar NFI 2014.–2021. gadam 1.pielikuma 2.1. iznākumu, lai izveidotu un ieviestu augšņu kartēšanas sistēmu Latvijā, vispirms Latvijas augšņu informācijas datubāzē jāizveido augsnes profilu datu slānis, kas aptver visus lauksaimniecībā izmantojamo augšņu tipus un apakštipus. Katram no datubāzē iekļautajiem augšņu tipiem un apakštipiem pēc vienotas noteiktas metodes tiks sagatavots profila apraksts un attiecīgi ievākti dati par nepieciešamajiem parametriem, uz kuru pamata tiek izdalīts katrs augšņu tips vai apakštips. Tādējādi NFI 2014.–2021. gadam iepriekš noteiktā projekta laikā tiks veidoti Latvijas augšņu tipu un apakštipu etaloni, ko varēs ņemt par pamatu turpmākajā augšņu kartēšanā.Tiek plānots, ka lauksaimniecības zemju kartēšanu varētu uzsākt tikai pēc NFI 2014.–2021. gadam iepriekš noteiktā projekta īstenošanas beigām, sākot ar 2025.gada 1.janvāri. Saskaņā ar NFI 2014.–2021. gadam iepriekš noteiktā projekta 1.pielikuma 2.1.iznākumu tikai pēc projekta īstenošanas laikā īstenotajiem darbiem gan dziļrakumu izveidē, gan augsnes profilu aprakstīšanā, gan paraugu ievākšanā, gan paraugu analizēšanā, gan augšņu kartēšanā etalonplatībās, gan attiecīgo datubāzu papildināšanā un augšņu kartēšanas metodiku izstrādē dažādos mērogos (1:10 000; 1:50 000; 1:100 000), Zemkopības ministrija varēs sagatavot izmaksu novērtējumu par lauksaimniecības zemes kartēšanu. Tāpēc VAAD nepieciešamais finansējums tiks norādīts, sagatavojot Ministru kabineta noteikumu projektus par augšņu kartēšanu.5. Tā kā no 2021. gada 1. janvāra jāpiemēro Regula 2018/848, likuma 11. pantā nepieciešams aizstāt atsauces uz Padomes 2007.gada 28.jūnija Regulu (EEK) Nr. 834/2007 par bioloģisko ražošanu un bioloģisko produktu marķēšanu un par regulas (EEK) Nr. 2092/91 atcelšanu un Komisijas 2008. gada 5. septembra Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes regulu (EK) Nr. 834/2007 par bioloģisko ražošanu un bioloģisko produktu marķēšanu, ar atsaucēm uz Regulu 2018/848.6. Lai nodrošinātu likumā lietoto terminu atbilstību Regulā 2018/848 lietotajiem, 11. panta 2.2 daļā jāprecizē, ka Pārtikas un veterinārais dienests pēc kontroles institūcijas darbības pārbaudes trešajā valstī sagatavo novērtējuma ziņojumu.7. Nepieciešams jaunā redakcijā izteikt likuma 11. panta trešajā daļā doto pilnvarojumu Ministru kabinetam noteikt bioloģiskās lauksaimniecības uzraudzības un kontroles kārtību, lai tas ietvertu visus ar noteikumiem reglamentējamos jautājumus un atbilstu juridiskās tehnikas prasībām.8. Patlaban likuma 11. panta trešās daļas 6. punktā noteikts, ka Ministru kabinets nosaka valsts nodevas apmēru un kārtību, kādā veicama samaksa par bioloģiskās lauksaimniecības kontroles institūcijas atbilstības apliecinājuma izsniegšanu. Savukārt nodevas apmērs noteikts Ministru kabineta 2010. gada 16. marta noteikumos Nr. 251 “Noteikumi par valsts nodevu bioloģiskās lauksaimniecības jomā” – 11,38 *euro*. Tā kā pirms atbilstības apliecinājuma izsniegšanas nepieciešams novērtēt kontroles institūcijas atbilstību un kompetenci normatīvajos aktos noteikto pienākumu pildīšanā, jo atkarībā no institūcijas plānotajām darbības jomām atšķirsies novērtēšanas procesā patērētais Pārtikas un veterinārā dienesta ekspertu darba laiks, nepieciešams atteikties no valsts nodevas, tāpēc turpmāk novērtēšanas process un apliecinājuma izsniegšana būs maksas pakalpojums. Līdz šim ir apstiprinātas tikai divas kontroles institūcijas, iekasētās valsts nodevas apmērs ir neliels un nav lietderīgi ieguldīt resursus nodevas administrēšanā. Jau spēkā esošajos Ministru kabineta 2019. gada 17. decembra noteikumos Nr. 681 “Noteikumi par kārtību, kādā aprēķina un veic maksājumus par Pārtikas un veterinārā dienesta valsts uzraudzības un kontroles darbībām, un maksas pakalpojumiem” ir noteikts maksas apmērs par kontroles institūciju novērtēšanu, atzīšanu un atzīšanas apliecības izsniegšanu. Tādējādi no likuma ir jāizslēdz pilnvarojums noteikt valsts nodevas apmēru un kārtību, kādā veicama samaksa par bioloģiskās lauksaimniecības kontroles institūcijas atbilstības apliecinājuma izsniegšanu.9. Pašlaik nav noteikts vienots maksas pakalpojuma cenrādis kontroles institūcijām un katra kontroles institūcija piemēro atšķirīgu cenrādi. Kontroles institūcijas pilda valsts deleģētus uzdevumus, tādēļ nepieciešams noteikt vienotu maksas pakalpojuma cenrādi par bioloģiskās lauksaimniecības sertifikāciju, lai tas būtu saistošs trešajām personām – bioloģiskās lauksaimniecības sistēmā iesaistītajiem uzņēmumiem – un tiktu ievērots Valsts pārvaldes iekārtas likuma 43.1 panta otrajā daļā noteiktais, ka valsts pārvaldes uzdevuma ietvaros privātpersonu sniegto pakalpojumu maksas apmēru nosaka Ministru kabinets. Tādējādi likumā nepieciešams dot attiecīgu pilnvarojumu Ministru kabinetam, papildinot 11. panta trešo daļu ar 7. punktu, kā arī noteikt termiņu normatīvā akta izdošanai.10. Pašlaik likumā noteikts, ka Zemkopības ministrija, izstrādājot un īstenojot lauksaimniecības un lauku attīstības politiku, konsultējas ar biedrību “’Lauksaimniecības organizāciju sadarbības padome”. Šāda likuma norma nenodrošina vienlīdzīgu attieksmi pret visiem sadarbības partneriem. Lai iesaistītu lēmumu pieņemšanā plašāku lauksaimnieku nevalstisko organizāciju loku, Zemkopības ministrijā jau pašlaik ir noteikta iekšējā kārtība (Zemkopības ministrijas rīkojums), ar kuru tiek izveidota Lauksaimnieku organizāciju konsultatīvā padome. Tomēr citās Zemkopības ministrijas kompetencē esošajās nozarēs (zivsaimniecībā un mežsaimniecībā) konsultatīvās padomes izveide ir deleģēta Ministru kabinetam, un būtu lietderīgi šādu praksi ieviest arī attiecībā uz lauksaimniecības nozari. Attiecīgi ir jāprecizē likuma 12.pants, nosakot, ka Zemkopības ministrija konsultējas ar Lauksaimniecības konsultatīvo padomi, kā arī jāiekļauj likuma 12.panta otrajā daļā deleģējums Ministru kabinetam noteikt Lauksaimniecības konsultatīvās padomes sastāvu, funkcijas, pienākumus un uzdevumus.Likumprojekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Biedrības „Vides kvalitāte” sertifikācijas institūcija „Vides kvalitāte”, SIA „Sertifikācijas un testēšanas centrs”, Pārtikas un veterinārais dienests un Valsts augu aizsardzības dienests |
| 4. | Cita informācija | Stājoties spēkā likuma grozījumam par 7. panta otrās daļas izslēgšanu, spēku zaudēs Ministru kabineta 2009. gada 8. septembra noteikumi Nr. 1040 “Piena kvotu administrēšanas noteikumi”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais ietvars attieksies uz bioloģiskās lauksaimniecības sistēmas operatoriem – 4530 bioloģiskās lauksaimniecības kontroles sistēmā iekļautajām juridiskajām un fiziskajām personām, kā arī uz biedrības „Vides kvalitāte” sertifikācijas institūciju „Vides kvalitāte”, SIA „Sertifikācijas un testēšanas centrs”, Pārtikas un veterināro dienestu un Valsts augu aizsardzības dienestu.Lauksaimniecības nozarē strādājošās nevalstiskās organizācijas – biedrība “Lauksaimnieku organizāciju sadarbības padome”, “Zemnieku saeima”, “Latvijas Lauksaimniecības kooperatīvu asociācija”, “Lauksaimniecības statūtsabiedrību asociācija”, “Latvijas Bioloģiskās lauksaimniecības asociācija”, “Latvijas Jauno zemnieku klubs”, “Latvijas Zemnieku federācija” un „Lauksaimnieku apvienība”. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nosaka izveidot vienotu cenrādi kontroles institūcijām, tāpēc operatoriem būs skaidrāki nosacījumi par maksājumiem sertifikācijas un darbības uzraudzības procesā. Ievērojot minēto, likumprojekta ietekme uz sabiedrību būs pozitīva.Likumprojektā paredzēta plašāka lauksaimniecības nevalstisko organizāciju iesaiste lēmumu pieņemšanas procesā, tādējādi būs iespēja uzklausīt dažādus viedokļus un organizēt plašākas diskusijas. Līdz ar to prognozējams, ka arī šī likumprojekta norma radīs pozitīvu ietekmi uz tautsaimniecību.Likumprojekta sadaļai attiecībā uz zemes ilgtspējīgu izmantošanu un informācijas ieguvi par tās auglības līmeni un tā izmaiņām nebūs ietekmes uz tautsaimniecību un administratīvo slogu, savukārt likumprojekta ietekme uz sabiedrību tās plašākajā izpratnē (lauksaimnieki, zinātniskās iestādes, nevalstiskās organizācijas, valsts pārvalde) būs pozitīva, jo nodrošinās tiesisku regulējumu vienotas informācijas sistēmas izveidei par lauksaimniecībā izmantojamās zemes kvalitātes rādītājiem. |
| 3. | Administratīvo izmaksu monetārs novērtējums | Projekts neskar administratīvās izmaksas attiecībā uz bioloģiskās lauksaimniecības jomu. Administratīvās izmaksas attiecībā uz lauksaimniecībā izmantojamās zemes kartēšanu un oglekļa monitoringu tiks precizētas, beidzoties Norvēģijas finanšu instrumenta projektam “Ilgtspējīgas augsnes resursu pārvaldības uzlabošana lauksaimniecībā”, kurā tiks izstrādāta augšņu kartēšanas un oglekļa monitoringa metodika, un, pamatojoties uz to, būs iespējams novērtēt administratīvās izmaksas. |
| 4. | Atbilstības izmaksu monetārs novērtējums | Likumprojektā iekļautais normatīvais regulējums nerada atbilstības izmaksas fiziskajām un juridiskajām personām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu2020. gadam | izmaiņas kārtējā gadā, salīdzinot ar valsts budžetu 2020. Gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Valsts nodevas par bioloģiskās lauksaimniecības kontroles institūcijas atbilstības apliecinājuma izsniegšanu aizstāšana ar maksas pakalpojumu neradīs ietekmi uz valsts budžetu, jo līdz šim ir noteiktas tikai divas kontroles institūcijas, kas arī maksājušas nodevu 11,38 *euro* apmērā. Nav arī paredzams, ka kontroles institūciju skaits varētu būtiski palielināties, ņemot vērā uzņēmēju skaitu, kas papildus esošajiem varētu iesaistīties bioloģiskās lauksaimniecības sistēmā. Valsts nodevas administrēšanai bioloģiskās lauksaimniecības jomā papildu valsts budžeta līdzekļi 2010. gadam un turpmākajiem gadiem netika piešķirti, tātad grozījumi likumā un atteikšanās no minētās nodevas neradīs negatīvu ietekmi uz valsts budžetu.Tā kā, pildot deleģēto valsts pārvaldes uzdevumu, kontroles institūcijas ar maksas pakalpojumu sniegšanu saistītos izdevumus sedz no pašu līdzekļiem un nevienā no valsts budžeta programmām (apakšprogrammām) finanšu līdzekļi valsts pārvaldes uzdevuma nodrošināšanai minētajām institūcijām nav piešķirti, tad tie uzskatāmi par ārpusvalsts budžeta ieņēmumiem un tiem atbilstošiem izdevumiem. Likumprojekta īstenošanai nav nepieciešami papildu līdzekļi no valsts vai pašvaldības budžeta. Augšņu kartēšanas rezultātu aktualizācija un oglekļa monitorings visā Latvijas teritorijā tiks finansēti no Norvēģijas finanšu instrumenta projekta “Ilgtspējīgas augsnes resursu pārvaldības uzlabošana lauksaimniecībā” līdzekļiem. Beidzoties Norvēģijas finanšu instrumenta projektam, būs jāparedz valsts finansējums lauksaimniecībā izmatojamās zemes kartēšanai un tās oglekļa monitoringam, kā arī augšņu kartēšanas un oglekļa monitoringa datu bāzes informācijas atjaunošanai un uzturēšanai. Precīzāks finansējums tiks aprēķināts, izstrādājot konkrētos Ministru kabineta noteikumus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Jāsagatavo šādi Ministru kabineta noteikumu projekti:1) “Bioloģiskās lauksaimniecības kontroles institūcijas valsts pārvaldes uzdevumu ietvaros veikto darbību cenrādis”, nosakot maksas apmēru, kādu turpmāk piemēros bioloģiskās lauksaimniecības kontroles institūcijas, pildot deleģētos valsts pārvaldes uzdevumus;2) “Grozījumi Ministru kabineta 2010. gada 16. marta noteikumos Nr. 251 “Noteikumi par valsts nodevu bioloģiskās lauksaimniecības jomā”, svītrojot 2.3. apakšpunktu, kurā noteikts nodevas apmērs par bioloģiskās lauksaimniecības kontroles institūcijas atbilstības apliecinājuma izsniegšanu;3) “Lauksaimniecības konsultatīvās padomes nolikums”, nosakot Lauksaimniecības konsultatīvās padomes sastāvu, funkcijas, pienākumus un uzdevumus;4) noteikumi par kārtību, kādā iegūstama un apkopojama informācija par lauksaimniecībā izmantojamās zemes auglības līmeni un tā pārmaiņām;5) noteikumi par kārtību, kādā iegūstama un apkopojama informācija par lauksaimniecībā izmantojamā zemē veikto oglekļa monitoringu;6) noteikumi par kārtību, kādā tiek uzturēta Kultūraugu uzraudzības valsts informācijas sistēmas Lauksaimniecībā izmantojamās zemes pārvaldības sistēma;7) noteikumi par nacionālo augšņu references laboratoriju, nosakot kārtību, kādā tiek īstenotas references laboratorijas funkcijas augšņu jomā un tiek atzītas citu laboratoriju tiesības veikt analīzes augšņu agroķīmiskās izpētes vajadzībām;5) “Bioloģiskās lauksaimniecības sertifikācijas, uzraudzības un kontroles kārtība”, nosakot prasības un kārtību personu darbībām bioloģiskās lauksaimniecības sistēmā, prasības produktu marķēšanai, sertifikātu un atļauju izsniegšanas kārtību darbībām bioloģiskās lauksaimniecības jomā. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2018/848 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula 2018/848 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/848 34. panta 1.punkts  | Likumprojekta 5. pants (likuma 11. panta pirmā daļa) | ES tiesību akta vienības tiek ieviestas pilnībā. | Likumprojekts neparedz stingrākas prasības. |
| Regulas 2018/848 VII nodaļa | Likumprojekta 5. pants (likuma 11. panta 2.1 daļa) | ES tiesību akta vienības tiek ieviestas pilnībā. | Likumprojekts neparedz stingrākas prasības. |
| Regulas 2018/848 46. panta 4.punkts | Likumprojekta 5. pants (likuma 11. panta 2.2 daļa) | ES tiesību akta vienības tiek ieviestas pilnībā. | Likumprojekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektam nodrošināta sabiedrības līdzdalība, ievietojot paziņojumu Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedrības līdzdalība” 2020.gada 19.martā. |
| 2. | Sabiedrības līdzdalība projekta izstrādē | Likumprojekts sabiedriskajai apspriešanai bija pieejams no 2020. gada 19. marta līdz 2. aprīlim.Likumprojekts tika saskaņots ar starpinstitūciju darba grupu “Bioloģiskā lauksaimniecība”, kurā ir pārstāvētas biedrības „Latvijas Bioloģiskās lauksaimniecības asociācija”, „Zemnieku saeima” un „Latvijas Pārtikas uzņēmumu federācija”.  |
| 3. | Sabiedrības līdzdalības rezultāti | Latvijas Lauku forums iesniedza priekšlikumu grozīt definīciju “lauku attīstība”, un priekšlikums tika ņemts vērā. Latvijas Bioloģiskās lauksaimniecības asociācija nesaskata vajadzību likumprojekta grozījumos noteikt vienotu maksas pakalpojuma cenrādi kontroles institūcijām par bioloģiskās lauksaimniecības sertifikāciju. Iebildums nav ņemts vērā, jo nepieciešams ievērot Valsts pārvaldes iekārtas likuma 43.1 panta otrajā daļā noteikto, ka valsts pārvaldes uzdevuma ietvaros privātpersonu sniegto pakalpojumu maksas apmēru nosaka Ministru kabinets.No citām institūcijām iebildumi un priekšlikumi nav saņemti. Par Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” publicēto likumprojektu komentāri nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrības „Vides kvalitāte” sertifikācijas institūcija „Vides kvalitāte”, SIA „Sertifikācijas un testēšanas centrs”, Pārtikas un veterinārais dienests un Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Likumprojekts tiks izpildīts par esošajiem resursiem. |
| 3. | Cita informācija | Nav |

# Zemkopības ministrs K. Gerhards

Kalvāne 67027069

Everita.Kalvane@zm.gov.lv

Ozoliņa 67027301

Ligija.Ozolina@zm.gov.lv

Lanka 67027461

Gints.Lanka@zm.gov.lv